PATVIRTINTA

Vilniaus lopšelio-darželio “Giraitė“ Direktoriaus 2023 m. kovo 2 d.

Įsakymu Nr. V-16

**Mūsų Vilnius švenčia 700 metų jubiliejų, kurio šventiniai renginiai suvienijo visus: mažus ir didelius, tėvelius, pedagogus ir vadovus.**

**VILNIAUS LOPŠELIO-DARŽELIO „GIRAITĖ“**

**VAIKŲ, TĖVŲ ir PEDAGOGŲ VIRTUALAUS PROJEKTO**

**“Keliaukime ir pažinkime Vilnių”**

**NUOSTATAI**

## I SKYRIUS

### BENDROSIOS NUOSTATOS

1. Vilniaus lopšelio-darželio „Giraitė“ projekto nuostatai reglamentuoja tikslą, uždavinius, organizavimo ir vykdymo tvarką.
2. Projektas skirtas Vilniaus miesto 700 metų sukakčiai paminėti.
3. Vaikų, jų tėvelių ir pedagogų projektas „ Keliaukime ir pažinkime Vilnių“ tai įstaigos

metinio projekto „Mažieji turistai“ sudedamoji dalis.

## II SKYRIUS

### TIKSLAS IR UŽDAVINIAI

1. Tikslas: Suteikti galimybę vaikams aplankyti kuo daugiau Vilniaus miesto vietų ir susipažinti su miesto kultūra, istorija.
2. Uždaviniai:
	1. skatinti ugdytinius ir jų tėvelius, ikimokyklinio ir priešmokyklinio ugdymo pedagogus keliauti po Vilniaus miestą ir jo lankytinas vietas;
	2. ugdyti vaikų pilietiškumo jausmą;
	3. supažindinti vaikus su Vilniaus miesto istorija, istoriniais objektais;
	4. skatinti įstaigos bendruomenės bendradarbiavimą;
	5. originaliai paminėti Vilniaus miesto 700 metų sukaktį.

## III SKYRIUS

### PROJEKTO ORGANIZAVIMAS

1. Tėveliai kartu su vaikais keliauja ir aplanko Vilniaus miesto lankytinas vietas.
2. Projekte gali dalyvauti ikimokyklinio ir priešmokyklinio amžiaus vaikai, jų tėveliai ir pedagogai.
3. Projekto reikalavimai:
	1. Projektas susideda iš trijų etapų:

I etapas-„Pažink Lazdynus“ (vyks iki 2023 03 25),

II etapas-„Pažink Vilnių“ (vyks iki 2023 04 25),

III etapas-„Pažink Vilniaus širdį“ (vyks iki 2023 05 25).

* 1. Kiekvienas dalyvis patalpina **kiekvieno etapo nuotraukų koliažą** į Padlet platformą <https://padlet.com/ldgiraite/wqixdpdvdii304w7> (užrašant vaiko vardą, grupės pavadinimą).
	2. nuotraukos negali būti nukopijuoti iš interneto.
	3. pateikiamos (kokybiškos, ryškios) nuotraukos JPG formatu.
	4. Visiems virtualaus projekto dalyviams, kurie **aplankys 30 lankytinų vietų** bus įteikti padėkos raštai ir dovanos.
	5. Pasibaigus projektui, organizatoriai įsipareigoja išleisti virtualų metodinį leidinį su lankytinomis Vilniaus vietomis.

##  IV SKYRIUS

### PROJEKTO TRUKMĖ

1. Metinis projektas „Mažieji turistai“ vyks nuo 2023 m. sausio 2 d. iki 2023 gruodžio 30 d.
2. Projektas „Keliaukime ir pažinkime Vilnių“ vyks nuo 2023 m. kovo 6 d. iki 2023 gegužės 25 d.

## V SKYRIUS

### PROJEKTO ORGANIZATORIAI

1. Projektą organizuoja Vilniaus lopšelis-darželis „Giraitė“ direktorė Tatjana Losikienė.

##  VII SKYRIUS

### BAIGIAMOSIOS NUOSTATOS

1. Dalyvavimas virtualiame projekte yra laikomas autorių sutikimu su visomis projekto

sąlygomis:

* 1. dalyvis sutinka, kad renginio metu sukaupta vaizdinė medžiaga informaciniais tikslais būtų naudojama internetinėje erdvėje, įstaigos „Facebook“ , internetiniame puslapyje.
1. Organizatoriai pasilieka teisę keisti ir pildyti projekto nuostatus.
2. Dėl detalesnės informacijos maloniai prašome rašyti el. paštu l.d.giraite@gmail.com arba skambinti tel. (8-5) 2440015

Lankytinų vietų sąrašas:

**I etapas „Pažink Lazdynus“**

1. 1973 m. sukurta Teodoro Kazimiero Valaičio **skulptūra „Vėtrungė“** (Architektų g. 19). Rajono kūrėjams iškėlus reikalavimą, kad skulptūra būtų dinamiška, T. K. Valaitis iš tiesų ją tokią ir sukūrė – pučiant vėjui „Vėtrungė“ juda.
2. **„Kanklininkė“.** 1982 m. Architektų ir Žėručio gatvių sankirtoje atidengta skulptūra „Kanklininkė“
3. **„Minties“ gimnazija.** Sovietmečiu švietimo įstaigos buvo statomos pagal tipinius projektus. Vis dėlto tokiam išskirtiniam rajonui kaip Lazdynai sumanyta sukurti išties savitą mokyklą. Kuo gi ji išskirtinė? Mokykla pastatyta iš standartinių konstrukcinių elementų, tačiau kūrybiškai panaudotos detalės ir atliepti reljefo nelygumai suteikė jai originalią išvaizdą.
4. **Monolitai.** Kai daugiabučių statybose įsitvirtino 5, 9 ir 12 aukštų namai, rajonų panoramas imtasi pildyti naujais akcentais – bokštiniais monolitinio keramzitbetonio namais. Seniausias ir daugiausia dėmesio sulaukęs yra 67-asis namas – jis ir yra tas pirmasis pionierius.
5. **Šv. Jono Bosko bažnyčia**. Savo prisiminimuose architektas V. Čekanauskas mini, kad Lazdynai turėjo viską, išskyrus bažnyčią. 2000–2001 m. buvo baigta statyba ir aukojamos pirmosios mišios.
6. **Eugenijos Šimkūnaitės skveras**. Svarbu paminėti, kad ji buvo ne tiesiog vaistažolių rinkėja, o habilituota biologijos mokslų daktarė, gerbiama farmacininkų pasaulyje. „Tetą Dilgėlę“ galėjai sutikti Lazdynų apylinkėse renkančią vaistažoles, o atpažinti buvo lengva iš jos išskirtinės aprangos – „kerzų“, vyriško švarko ir beretės. Skverelyje prie Laisvės pr. 2013 m. buvo pastatytas žolininkei skirtas paminklinis akmuo.
7. **„Statybininkas“.** Kirsdami požeminę perėją patenkate į Lazdynų IV mikrorajoną. Čia keliautoją pasitinka skulptūra „Statybininkas“. Akmenyje atvaizduotas ekspresyvus vyras primena, kad Lazdynams šlovę pelnė ne tik projektuotojai, bet ir sunkiomis sąlygomis triūsę statybininkai.
8. **Lenkti namai.** Lazdynuose gausu eilinio žmogaus akiai nepastebimų elementų, kurie taip pat svariai prisidėjo prie rajono išgarsėjimo. Vienas charakteringiausių jo atspindžių – tai buku kampu laužti pailgi blokiniai penkių aukštų namai.
9. **„Rytas“.** „Arklys“, kaip jį vadina lazdyniečiai, buvo populiarus sovietmečio leidiniuose apie miestą ir net pagrįstai vadintas naujojo Vilniaus simboliu. Tai viena ryškiausių to meto skulptūrų, elegantiškai atrodanti ir šiandien. Rajono gyventojai dažniausiai susitinka būtent prie „arklio“.
10. **Plikakalnio atodanga.** Pats įspūdingiausias gamtinis objektas rajone yra Plikakalnio atodanga. Jos santykinis aukštis siekia 59 m ir ji nusileidžia tik Pūčkorių atodangai (santykinis aukštis – 65 m). Nuo šios vietos ne tik atsiveria žavūs Vilniaus vaizdai, bet ir prasideda gamtos lobių kupini Karoliniškių kraštovaizdžio draustinio takai. Jais keliaujant galima pasiekti Žvėryną. Plikakalnio atodanga yra valstybės saugomas geologijos paminklas.

**II etapas „Pažink Vilnių“**

1. **Vilniaus televizijos bokštas.**
2. **Skulptūra „Vėjapūtis“** (Laisvės pr., šalia Sausio 13-osios g. 13 namo)
3. **„Karelijos gegutė“.** Adresas: Skveras prie L. Asanavičiūtės ir V. Maciulevičiaus gatvių sankirtos. Šis plieno ir akmens paukštis – suomių dovana Vilniui. Kodėl gegutė? Nes tai – Šiaurės Karelijos regioninis paukštis.
4. **„Žiogas – autoportretas“.** Anot skulptoriaus, Vilniui trūko žaismingesnių akcentų, todėl skulptūrą sukūrė būtent tokią.

Adresas: Konstitucijos pr. 23

1. **„Lietuvių skalikas“** . 2015 metais Gedimino kalno papėdėje atidengta skulptūrinė kompozicija lietuvių skalikams. Tai viena seniausių medžioklinių šunų veislių, vienintelė išvesta Lietuvoje.

Adresas: Barboros Radvilaitės g. 6A

1. **„Katinas“.** Aguonų g. 15 name gyveno rašytoja Jurga Ivanauskaitė. Vaizduoti šį gyvūną nuspręsta todėl, kad katinas pasirodydavo beveik kiekviename rašytojos kūrinyje, be to, ji pati turėjo augintinę, vardu Lūšis.

Adresas: Jurgos skveras Aguonų gatvėje

1. **Užupio katinas**. Anot autorių, skulptūra naikina baimės jausmą, vos pakasius auskarotą katino ausį.

Adresas: Polocko g. 2

1. **Užupio undinėlė**.

Adresas: Užupio / Maironio g., Vilnius

1. **Sėkmės pilvas**. Bareljefe vaizduojamas rytietiškas tradicijas simbolizuojantis sotus, rubuilis, kaspinu aprišto vyriško pilvo fragmentas. Toks reginys tikrai privers šyptelti, o gal ir sėkmę pritrauks.

Adresas: Vilniaus g. 10

1. **Vilniaus gatvės nykštukai**

Adresas: Vilniaus g. 31

1. **Plytelė „Obuoliukas“.** Ypatinga skulptoriaus Gitenio Umbraso kurta plytelė simbolizuoja įsimylėjėlių pasimatymų vietą.

Adresas: S. Moniuškos skveras

1. **Vandens nešėjas**. Nenustebkite Vilniaus gatvėje sutikę vandens nešėją. Tai – ypatingai svarbi ir sunki senojo Vilniaus gyventojų profesija, šia veikla vertėsi neturtingiausi vilniečiai.

Adresas: Lydos g. 4

1. **Žaliasis obuolys**. Skulptūra simbolizuoja širdies gerumą, tai – labdaros ir gerumo simbolis, paskata visiems aukojantiems ir remiantiems nelaimės ištiktus žmones.

Adresas: Mindaugo g.

1. **Miesto vartų sargybinis.**

Adresas: Trakų g. 2

1. **„Žibintininko“ skulptūra.** Ypač paslaptingai ši skulptūra atrodo vakarais, kai gatvėse įsižiebia žibintai.

Adresas: Šv. Jono g.

**III etapas „Pažink Vilniaus širdį“**

1. **Gedimino pilies bokštas**. Šis Vilniaus simbolis matyti iš daugelio Senamiesčio vietų ir yra vaizduojamas įvairiausiuose meno kūriniuose.
2. **Vilniaus katedra.**
3. **Vilniaus arkikatedros varpinė** – vienas iš pagrindinių miesto simbolių.
4. **Paminklas LDK didžiajam kunigaikščiui Gediminui.**
5. **Karaliaus Mindaugo paminklas.** Kadangi tai pirmasis ir paskutinysis Lietuvos karalius, paminklas jam – labai simbolinis.
6. **Skulptūra „Lietuviška baladė“**. Vaizduoja karį, poetą ir artoją, svarbius veikėjus, kurie veikė visais Lietuvos istorijos laikotarpiais. Adresas: skveras prie Katedros aikštės
7. **Valdovų rūmai.** Valdovų rūmai – politinis, diplomatinis, administracinis ir kultūrinis Lietuvos Didžiosios Kunigaikštystės centras, gyvavęs XV–XVII a. pirmoje pusėje.
8. **Plytelė „Stebuklas“.** Tikima, kad menininko Gitenio Umbraso sukurta plytelė norą išpildys, jei apsisuksi aplink savo ašį.

Adresas: Katedros a. 1

1. **Akmuo Vilniaus 650-mečiui paminėti.** 1973 m., minint 650-ąsias Vilniaus paminėjimo metines, Katedros (tada Gedimino) aikštėje buvo atidengtas paminklinis akmuo su užrašu „Vilnius 1323–1973“
2. **Sereikiškių parkas. Vaikų aikštelė**